**KGJK.nr. 371/2017**

**27 dhjetor 2017**

**KËSHILLI GJYQËSOR I KOSOVËS,** (KGJK) në bazë të nenit 108 të Kushtetutës së Republikës së Kosovës, nenit 4 paragrafi 1 pika 1.15 dhe 22, të Ligjit nr. 03/L-223 për Këshillin Gjyqësor të Kosovës, nenit 5 të Rregullores mbi Organizimin e Brendshëm të Gjykatave, nenit 30 të Rregullores mbi Organizmin dhe Veprimtarinë e Këshillit Gjyqësor të Kosovës, si dhe mbështetur në Marrëveshjen për Drejtësi të arritur në Bruksel, me datën 10 shkurt 2015, e cila është vazhdimësi e Marrëveshjes së Parë ndërkombëtare të parimeve që rregullojnë normalizimin e marrëdhënieve mes Republikës së Kosovës dhe Republikës së Serbisë, e ratifikuar nga Kuvendi i Republikës së Kosovës me Ligjin nr. 04/L-199 - GZ, nr. 38, 17 shtator 2013). në mbledhjen 196 - të, të mbajtur me 27 dhjetor 2017, merr këtë:

**V E N D I M**

1. Z. Nenad Lazic, caktohet nën kryetar në Gjykatën e Apelit.
2. Mandati i z. Lazic si nën kryetar i Gjykatës së Apelit është dy (2) vite me mundësi të një rizgjedhjeje vijuese.
3. Vendimi hyn në fuqi me datë 9 tetor 2017.

**A r s y e t i m**

Këshilli Gjyqësor i Kosovës me datë 20 dhjetor 2017 ka pranuar një letër nga kryetari i Gjykatës së Apelit, z. Hasan Shala, përmes së cilës ka kërkuar nga KGJK që të caktoj z. Nenad Lazic, gjyqtar në Gjykatën e Apelit, nën kryetar të kësaj gjykate, mbështetur në Marrëveshjen për Drejtësi të arritur në Bruksel, me datën 10 shkurt 2015, e cila është vazhdimësi e Marrëveshjes së parë ndërkombëtare të parimeve që rregullojnë normalizimin e marrëdhënieve mes Republikës së Kosovës dhe Republikës së Serbisë, e ratifikuar nga Kuvendi i Republikës së Kosovës me Ligjin nr. 04/L-199 - GZ, nr. 38, 17 shtator 2013), e cila përcakton që nën kryetari i Gjykatës së Apelit të jetë nga komuniteti jo shumicë.

Këshilli pasi e shqyrtoj dhe e analizoj me kujdes kërkesën e kryetarit të Gjykatës së Apelit, mbështetur ne nenit 4 paragrafi 1 pika 1.15 dhe 22të Ligjit nr. 03/L-223 për Këshillin Gjyqësor të Kosovës, nenit 5 të Rregullores mbi Organizimin e Brendshëm të Gjykatave vendosi si ne dispozitiv të këtij vendimi.

 Nehat IDRIZI,

 Kryesues i Këshilli Gjyqësor të Kosovës

*Kopje e vendimit i dërgohet:*

* *Z. Nenad Lazic, Gjyqtar Gjykata e Apelit*
* *Gjykatës së Apelit*
* *Arkivit*